Un problema que se troba a sobén ye qual ha d'estar o nombre de l'articlo. Os dandalos arredol d'iste tema se pueden  discutir en a Tabierna u en as seccions d'Uso d'a luenga. De todas trazas, por un regular trobarás quantos posibles títols validos ta un articlo. Asinas, Diana Spencer bien pudiera estar Lady Di. Tamién podremos dubdar entre as diferents variants lexicas y/u foneticas d'o nombre: por eixemplo can u cocho, etc. A solución ye reendrezar una d'ellas enta lo que se considere que ha d'estar o títol prencipal. Asinas, si un escribe o nombre de Lady Di en o buscador, irá dreitament ta l'articlo de Diana Spencer. As endreceras son tamién de buen fer. Nomás has de creyar l'articlo ta o nuevo títol y escribir en la caixa d'edición o siguient codigo: